钦定古今图书集成/明伦汇编/闺媛典/第058卷 > 华纬妻吴氏
## 钦定古今图书集成/明伦汇编/闺媛典/第058卷 > 华纬妻吴氏

按《江阴县志》：“吴氏，华纬妻，称华六娘子。正德壬申，刘
七连寇犯江阴，舟至舜沟登岸，六娘同纬兄光禄署
丞纯妻赵南奔寇追掠得之。六娘诈仆负涂，寇系而
置诸帆樯之下，令洗涂不洗，令更衣不更，与之肉不
食。寇又谓曰：‘某为某妻矣，汝敢吾逆’？六娘骂曰：‘汝贼
当速死，我江国襄烈忠孝家女，受污汝贼耶’？”明日又
问，荅如前，骂亦如前。寇恚，杀之，沉江中。